Mohd Radzi Sheikh Ahmad

Pendidikan

Beliau mendapat pendidikan awal di Sekolah Melayu Kangar pada 1948. Beliau kemudian meneruskan pendidikan menengah di Sekolah Inggeris Derma pada tahun 1952 sebelum memasuki Maktab Tentera Diraja Malaysia, Port Dickson 1957.
Pada tahun 1961 beliau mengambil Barrister-at-Law, Inns of Court di Middle Temple, London.

Pengalaman 13 Mei

Semasa peristiwa 13 Mei 1969, Radzi Syeikh Ahmad melalui pengalaman pahit semasa menonton wayang di Pawagam Federal, Jalan Chow kit, Kuala Lumpur. Beliau menonton wayang bersama isterinya berbangsa Irish.  Tajuk filem  itu ialah The Came To Rob Las Vegas arahan antonio Isasi Isasmendi. Beliau , isteri dan anaknya duduk di tingkat atas.
Sekitar jam 8.15 malam, pawagam itu dikepung dan disergap oleh 60 pemuda samseng Cina berlilit kepala dan tangan dengan kain merah . Mereka bersenjata besi runcing, parang, lembing, botol kaca dan bersi paip. Percikan darah di dinding pawagam. Banyak rumah dan kereta dibakar .
Wartawan Misiah Taib dalam Berita Harian melaporkan, Radzi tidak berbaju batik kebiasaannya dan mengaku bernama 'Razy'  dan berbangsa Serani , bukan Melayu. Wajah isterinya Ellisha Abdullah dan anaknya Susan Karen Radzi  telah menyelamatkan nyawanya ketika itu.
Ketika itu beliau bertugas sebagai Timbalan Pendakwaraya (DPP) merangkap Penasihat Undang-Undang Negeri Selangor . Beliau memiliki pistol kerana pernah belajar di maktab tentera dan boleh menggunakan beberapa senjata api. Mereka diarahkan berkumpul di sebuah kelab yang dijadikan kubu bekalan senjata kumpulan samseng itu. Beliau berjaya memandu kereta miliknya Mini Minor R2222 ke Balai Polis Sentol dan kemudian bersembunyi di Balai Polis Petaling Jaya. Beliau turut memngedarkan makanan dan ubat-ubatan kepada rumah orang awam di sekitar Kuala Lumpur.

Politik UMNO

Radzi Syeikh Ahmad mula melibatkan diri dalam politik pada tahun 1972 setelah menyertai UMNO di Cawangan Kampung Jawa, Shah Alam, Selangor. Bapanya Tan Sri Sheikh Ahmad bin Mohd Hashim menjadi Menteri Besar Perlis yang pertama selepas merdeka (1959-1972).
Beliau bertanding dalam Pilihan Raya Umum Malaysia 1982 bagi Parlimen Kangar dan dilantik sebagai Setiausaha Parlimen Kementerian Pertanian. Kemudian dilantik sebagai Setiausaha Parlimen, Kementerian Pembangunan Luar Bandar.
Pada tahun 1983, beliau telah dilantik sebagai Timbalan Menteri Di Jabatan Perdana Menteri sebelum bertukar portfolio kepada Timbalan Menteri Dalam Menteri pada tahun 1984. Dua tahun kemudian, beliau dilantik pula sebagai Timbalan Menteri di Kementerian Perusahaan Utama.
Beliau yang pernah dua kali dipilih sebagai Ketua UMNO Bahagian Kangar (1986-1988 dan 2001-2004) telah melepaskan jawatan bagi memberi laluan kepada pemimpin pelapis pada pemilihan UMNO tahun 2004.
Selepas mendapat mandat rakyat di kawasan Parlimen Kangar, Y.B. Dato' Seri berazam menjadi pemimpin contoh dan teladan yang baik dan diingati oleh pemimpin masa hadapan. Selain memberi khidmat terbaik kepada rakyat, beliau juga akan bekerja dan memberi sepenuh komitmen kepada parti dengan kejujuran dan keikhlasan.
Di luar bidang politik, Y.B. Dato' Seri turut bergiat aktif dalam badan-badan kebajikan dan sukan.Beliau kini memegang jawatan Yang Dipertua, Persatuan Anak Yatim Mak Teh Perlis dan Persatuan Tenis Melayu Perlis.
Y.B. Dato' Mohd. Radzi Sheikh Ahmad amat mengagumi ketokohan Nabi Muhammad S.A.W. Beliau sering memanfaatkan masa lapang dengan berkebun, bermain golf ataupun tenis.
Beliau telah mendirikan rumahtangga bersama Datin Mahani Abdul Hamid pada tahun 1980.

Menyertai Semangat 46

Pada tahun 1989, beliau menyertai parti Semangat 46 selepas UMNO diharamkan pada 1988 dan beliau dipecat dari UMNO. Kemudian beliau menyertai semula UMNO pada tahun 1990 selepas keluar dari parti Semangat 46. 
Beliau diterima balik menjadi ahli UMNO pada 1996, bersama Tengku Razaleigh Hamzah, Dato' Seri Utama Dr Rais Yatim, Dato' Zainal Abidin Zain,  Ahmad Shabery Cheek, Dato' Manan Othman, Dato' Marina Yusuf, Dato' Paduka Rahmah Othman, Datin Ilani Ishak dan lain-lain. Parti Semangat 46 ditubuhkan 11 Mei 1989 (diluluskan ROS pada 12 Okt 1989) dan menjalin kerjasama rapat dengan PAS, dikenali sebagai Angkatan Perpaduan Ummah (APU). Kerjasama politik dengan DAP, PRM dan PBS dan dikenali sebagai Gagasan Rakyat.

Kembali pada UMNO

Beliau bertanding semula di Parlimen Kangar pada Pilihan Raya Umum Malaysia 2004 dan dilantik sebagai Menteri Di Jabatan Perdana Menteri dan Kemudian Menteri Dalam Negeri pada tahun 2006. 
Beliau dilantik sebagai Setiausaha Agung UMNO pada 1 Jun 2004 menggantikan Tun Mohd Khalil Yaakob yang dilantik sebagai Tuan Yang Terutama Yang di-Pertua Negeri Melaka.  Perhimpunan Agung UMNO 2006 diadakan di PWTC disiarkan secara langsung ke seluruh negara. Semangat Ketuanan Melayu terdedah dan menimbulkan kebencian kepada bukan Melayu. Perhimpunan Agung UMNO 2007 diadakan semasa sambutan hari Depavali . Beliau telah meletakkan jawatan Setiausaha Agung UMNO dan Barisan Nasional setelah tidak dipilih semula sebagai Menteri Dalam Negeri pada 2008.
Beliau terpilih menjadi ahli Jawatankuasa Pilihan Khas Parlimen sebanyak tiga kali iaitu pada tahun 1985, 2005 dan 2011 untuk reformasi pilihan raya. Katanya, pengundi sekarang melihat pemimpin UMNO banyak rasuah dan keangkuhan sedangkan orang muda bencikan rasuah. Wakil rakyat hendaklah rajin meninjau masalah rakyat.

Pilihan raya

Dalam Pilihan Raya Umum Malaysia 2004  Mohd Radzi Bin Sheikh Ahmad mewakili parti Barisan Nasional ) telah diisytiharkan menang. Lawannya ialah  Ishar Saad dari parti Parti Islam SeMalaysia mendapat 9,950 undi.Majoriti        : 12,548 ,Jumlah Undi   : 32,996 , Undi Rosak   : 548 % Mengundi : 81.68% .
Dalam Pilihan Raya Umum Malaysia 2008, Mohd Radzi Bin Sheikh Ahmad sekali lagi bertanding menggunakan tiket Barisan Nasional . Beliau telah bertanding di kawasan  parlimen  Kangar , negeri Perlis. Beliau menang dengan mendapat undi sebanyak 23821. Calon lawan ialah Tunku Abdul Rahman Bin Tunku Ismail dari  PKR mendapat 10,150 undi - kalah . Peratus pengundi yang keluar ialah  80.1%. Undi rosak sebanyak  808.

Keluarga

Beliau berkahwin dengan Puan Seri Datin Seri Mahani binti Abdul Hamid (isteri kedua) dan dikurniakan 7 orang anak (5 orang anak dari isteri pertama dan 2 orang dari isteri kedua). Isteri pertama beliau, seorang berbangsa Irish meninggal dunia dalam kemalangan pada tahun 1984.